kalixlouiis/myanmar-wikipedia-corpus huggingface dataset:
)" ငြင်းနှင့်မိကျောင်း၊ စောင်း၊ အောင်းကလေး၊ ရွှေရေးပတ်တလား၊ အငြိမ့်များကို " ( ကုသ၊ စာ ၁၄၈ ) " စောင်းငြင်းမိကျောင်း၊အောင်းကလေးတခြား၊ ပတ်တလားနှင့် လက်ဖျား သံနှော၊ တယောဟူသည်၊ ခြောက်မည်ငြိမ့်မျိုး " ( နာရဒ၊ စာ ၁၁၃ ) ကိုးကား Category:မြန်မာ့ဂီတ Category:အနုပညာ။
အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာန () သည် နိုင်ငံခြားရေး ဝန်ကြီးဌာနနှင့် အပြည်ပြည်ဆိုင်ရာ ပူးပေါင်းဆောင်ရွက်ရေး ဝန်ကြီးဌာနလက်အောက်ရှိ ဌာနတစ်ခုဖြစ်သည်။
သမိုင်းကြောင်း လွတ်လပ်ရေးရရှိပြီးနောက် ၁၉၄၈ ခုနှစ်တွင် ကုလသမဂ္ဂအဖွဲ့ဝင်ဖြစ်လာပြီး ကုလသမဂ္ဂသည် မြန်မာနိုင်ငံ၏ နိုင်ငံခြားဆက်ဆံရေးတွင် အရေးပါသော ထောက်တိုင်တစ်ခုဖြစ်လာသည်။
ကုလသမဂ္ဂအပါအဝင် နိုင်ငံတကာအဖွဲ့အစည်းများနှင့် ပူးပေါင်းဆောင်ရွက်ရန် အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာနကို ဖွဲ့စည်းခဲ့သည်။
အဆိုပါ ဦးစီးဌာနအား ညွှန်ကြားရေးမှူး ချုပ် (၁) ဦးနှင့် ဒုတိယညွှန်ကြားရေးမှူးချုပ် (၃) ဦးတို့မှ ဦးဆောင်သည်။
အပြည်ပြည်ဆိုင်ရာအဖွဲ့အစည်းများဌာန၊ စီးပွားရေးဌာနနှင့် ဒေသခွဲဆိုင်ရာပူးပေါင်းညှိနှိုင်းမှုဌာနတို့ ပါဝင်သည်။
၂၀၁၇ ခုနှစ် နိုဝင်ဘာလ ၂၄ ရက်နေ့တွင် အပြည်ပြည်ဆိုင်ရာ ပူးပေါင်းဆောင်ရွက်ရေး ဝန်ကြီးဌာနကို အပြည်ပြည်ဆိုင်ရာ အဖွဲ့အစည်းများနှင့် စီးပွားရေးဦးစီးဌာနမှ ဝန်ထမ်းများဖြင့် ဖွဲ့စည်းခဲ့သည်။
လုပ်ဆောင်မှုများ အပြည်ပြည်ဆိုင်ရာအဖွဲ့အစည်းများဌာနသည် မြန်မာနိုင်ငံလူ့အခွင့်အရေး ကာကွယ်မြှင့်တင်မှု၊ လက်နက်ဖျက်သိမ်းရေးတို့နှင့်ပတ်သက်၍လည်း ကုလသမဂ္ဂနှင့်လည်းကောင်း၊ နိုင်ငံအချင်းချင်းပူးပေါင်းဆောင်ရွက်မှုများဖြင့်လည်းကောင်း ဆောင်ရွက်သည်။
စီးပွားရေးဌာနအနေဖြင့် မြန်မာနိုင်ငံတွင် စီးပွားရေးနှင့် ရင်းနှီးမြှုပ်နှံမှုဆိုင်ရာ အခွင့်အလမ်း ရှာဖွေရေးနှင့် စီးပွားရေးနှင့်ဖွံ့ဖြိုးတိုးတက်ရေး ပူးပေါင်းဆောင်ရွက်မှုဆိုင်ရာကိစ္စရပ်များ ဆောင်ရွက် ရေးအတွက် ကမ္ဘာ့ကုလသမဂ္ဂ၊ အပြည်ပြည်ဆိုင်ရာနှင့် ဒေသဆိုင်ရာ စီးပွားရေးနှင့် အခြားဆက်စပ်အဖွဲ့အစည်းများနှင့် မြန်မာနိုင်ငံမှ သက်ဆိုင်ရာဝန်ကြီးဌာနများနှင့် ဆက်သွယ်ညှိနှိုင်း ဆောင်ရွက်ပေး သည့် လုပ်ငန်းများကို ဆောင်ရွက်သည်။
အပြည်ပြည်ဆိုင်ရာအဖွဲ့အစည်းများနှင့်စီးပွားရေးဦးစီးဌာန၊ ဒေသခွဲဆိုင်ရာ ပူးပေါင်းဆောင်ရွက်မှုဌာန သည် မဲခေါင်ဒေသ၊ ဘင်္ဂလားပင်လယ်အော်နှင့် အိန္ဒိယသမုဒ္ဒရာဒေသများ စသည့် ဒေသတွင်းအဖွဲ့အစည်းများနှင့် သက်ဆိုင်သောကိစ္စရပ်များကို တာဝန်ယူဆောင်ရွက်သည်။
KDE (K Desktop Environment) ဟာ Free Software Project တစ်ခုဖြစ်ပြီး Desktop Environment ကိုလွယ်ကူစွာ အသုံးပြုနိုင်အောင် ပြုလုပ်ထားပါတယ်။
KDE ကို Linux OS များရဲ့ Desktop ပိုင်းမှာ အသုံးပြုပါတယ်။
Project ရဲ့ goal ကတော့ နေ့စဉ်အသုံးပြုနေရတဲ့ basic desktop function တွေနဲ့ application တွေကို ကောင်းစွာအသုံးချနိုင်ပြီး developer များအတွက် tool နှင့် documentation များဖြင့် system အတွက် stand-alone applications များရေးသားနိုင်ရန်ဖြစ်သည်။
KDE technology ကို အခြေခံပြီး standalone applications များရှိသည်။
KOffice, KDevelop, Amarok, K3b နှင့် အခြား project များ များစွာရှိသေးသည်။
သမိုင်းကြောင်း KDE ကို 1996 တွင် University of Tübingen (တူးဘင်ဂမ် တက္ကသိုလ်) ၏ ကျောင်းသားတစ်ဦးဖြစ်သူ Matthias Ettrich ရှာဖွေတွေ့ရှိခဲ့သည်။
ထိုအချိန်တွင် သူသည် UNIX desktop နဲ့ပတ်သက်ပြီး စိတ်သောက ရောက်ရသူတစ်ဦးပါ။
သူက applications အတွက်မဟုတ်ပဲ look and feel ဖြစ်ရမယ်။
နောက်ပြီး ကောင်းစွာ အလုပ်လုပ်နိုင်ရမယ့် desktop environment တစ်ခုကို စတင်ခဲ့ပါတယ်။
သူက desktop တွေကို လွယ်လွယ်ကူကူ အသုံးပြုချင်တယ်။
အဲဒီအချိန်က desktop applications တွေကို သူ့ရဲ့ girlfriend က အသုံးမပြုနိုင်တာကြောင့် သူစတင်ဖို့ အကြောင်းရင်း တစ်ရပ်ဖြစ်လာပါတယ်။
Usenet ကလည်း သူရဲ့ KDE project ကို အရမ်းစိတ်ဝင်စားခဲ့တာကြောင့် KDE project က မွေးဖွားလာခဲ့ပါတယ်။
KDE ဟာ X11-based user environment ဖြစ်ပြီး HP,IBM , Sun တို့ဟာ Motif graphical widget toolkit ကို အခြေခံကာအသုံးပြုပြီး X/Open Company နဲ့အတူ interface များကို တိုးတက်အောင်ပြုလုပ်ခဲ့ပါတယ်။
အေဂျင် ပင်လယ် (အဂျီးယန် ပင်လယ်) (ဂရိ Αιγαίο Πέλαγος; အင်္ဂလိပ် Aegean Sea, IPA: /ɪˈdʒiən/) သည် ဥရောပတိုက် အရှေ့ဘက်ရှိ ဂရိ နိုင်ငံနှင့် အာရှတိုက် အနောက်ဘက်ရှိ တူရကီ နိုင်ငံတို့ ကြားတွင် တည်ရှိသည်။
ရှေးခေတ် ဂရိမြို့ပြနိုင်ငံများ ကာလကတည်းက ဂရိအချင်းချင်းသော်လည်းကောင်း၊ ဂရိတို့ နှင့် အရှေ့ဘက် အာရှတိုက်မှ ဖိုနီးရှန်းများ၊ အာရပ်များနှင့်လည်းကောင်း ကုန်သွယ်မှုနှင့် စစ်ရေးတို့တွင် အလွန်အရေးပါလှခဲ့သော ပင်လယ်ဖြစ်သည်။
မြေထဲပင်လယ်၏ ပင်လယ်ကွေ့၊ သို့မဟုတ် လက်တက်ဖြစ်၏။
ယင်းသည် အနောက်ဘက်နှင့် မြောက်ဘက်တို့၌ ဂရိနိုင်ငံ၊ အရှေ့ဘက်၌ အာရှမိုင်းနားနှင့် တောင်ဘက်၌ ကရိကျွန်းတို့၏ အကြားတွင် တည်ရှိသည်။
အီးဂျီးယန်းပင်လယ်သည် မိုင် ၄ဝ၁ ခန့် ရှည်လျား၍၊ အကျယ်ဆုံး နေရာတွင် ၁၇၅ မိုင် ရှိ၏။
အရှေ့မြောက်ဘက်တွင် မာမာရာပင်လယ်နှင့် ဒါးဒနဲ ရေလက်ကြားအားဖြင့် ဆက်လက် ရှိသည်။
အီးဂျီးယန်းပင်လယ်အတွင်း ကျွန်းများ ပေါများလှရကား သင်္ဘောများသည် ယင်းတို့ကို ရှောင်တိမ်း ကူးသန်းသွားလာရ သည့်အတွက် အတန်အန္တရာယ် ထူပြော၏။
ထိုကျွန်းအများအပြားသည် မီးတောင်များကြောင့် ပေါ်ထွန်းလာသော ကျွန်းများဖြစ်၏။
အချို့ကျွန်းများသည် ဂရိပုံပြင်နှင့် သမိုင်းတို့တွင် ထင်ရှား၏။
ဥရောပတိုက် ယဉ်ကျေးမှု စတင်ပေါက်ဖွားရာ ဒေသလည်း ဖြစ်၏။
အရေးပါသောကျွန်းများတွင် ကရိကျွန်း၊ ဒိုဒီကန်နီးကျွန်းများ၊ ဒဲလောကျွန်း၊ ဆေးမော့ကျွန်း၊ လက်စဗော့ ကျွန်း၊ လင့်မနော့ကျွန်း၊ ပတ်တမော့ကျွန်းနှင့် ရုတ်ကျွန်းတို့ ပါဝင်၏။
ဒိုဒီကန်နီး ကျွန်းများကို ဒုတိယကမ္ဘာ စစ်အပြီးတွင် ဂရိနိုင်ငံက ပိုင်ဆိုင်လာခဲ့၏။
၁ဝဝ၄ စတုရန်း မိုင် ကျယ်ဝန်း၍ လူဦးရေ ၁၂၃ဝ၂၁ ခန့်နေထိုင်သည်။
မြန်မာ့စွယ်စုံကျမ်း၊ အတွဲ(၁၄) ကိုးကား Category:ဂရိနိုင်ငံ Category:ပင်လယ်များ။
ဂျိမ်းစ်စတူးဝပ် ဘလက်တန် () သည် ရုပ်သေဇာတ်ကားများကို ရုပ်ရှင်ဇာတ်ကားများအဖြစ် ပြောင်းလဲတီထွင် ခဲ့သူဖြစ်သည်။
ငယ်ဘဝ ဂျိမ်းစ်စတူးဝပ် ဘလက်တန် အား ၁၈၇၅-ခုနှစ်၊ ဇန်နဝါရီလ (၅)ရက်တွင် အင်္ဂလန်နိုင်ငံ၊ ယော့ခ်ရှိုင်းယားနယ် ရှက်ဖီးလ်မြို့၌ မွေးဖွားခဲ့သည်။
ဘလက်တန် (၁၀)နှစ်သား အရွယ် ၁၈၈၅-ခုနှစ်တွင် သူနှင့်သူ၏ မိသားစုသည် အမေရိကန်နိုင်ငံ နယူးယောက်မြို့သို့ ပြောင်းရွေ့အခြေချ နေထိုင်ခဲ့သည်။
၁၈၉၄-ခုနှစ်တွင် ဘလက်တန်သည် အဲလ်ဘတ်အီးစမစ်သ်၊ ရော်နယ်အေရီဒါ တို့နှင့်အတူ ဖက်စပ်လုပ်ငန်း တစ်ခု တည်ထောင်ခဲ့သည်။
ဘလက်တန်သည် ယင်းအဖွဲ့တွင် ကာတွန်းဆရာအဖြစ် လုပ်ကိုင်ခဲ့သည်။
အမှတ်(၄၁၈) ခြေမြန်တပ်ရင်း (အတိုကောက် - ခမရ(၄၁၈)) သည် ယင်းတော်ရွာ၊ ပျော်ဘွယ်မြို့နယ် အခြေစိုက်၍ အမှတ်(၉၉)ခြေမြန်တပ်မဌာနချုပ် လက်အောက်ခံတပ်ရင်းဖြစ်သည်။
ကဏ္ဍ:ခြေမြန်တပ်ရင်းများ။
thumb|Maiwa's Revenge (1888) မှ အလန်ကွာတာမိန်း သရုပ်ဖော်ပုံ အလန်ကွာတာမိန်းသည် စာရေးဆရာကြီး ဆာဟင်နရီရိုက်ဒါဟက်ဂက်(Sir H.Ridder Haggard) ၏ ဆော်လမုန်သိုက် ဝတ္တုမှ စိတ်ကူးယဉ်ဇာတ်ကောင်ဖြစ်သည်။
အကြိမ်ကြိမ်ပြန်လည်ထုတ်ဝေရသော အလန်ကွာတာမိန်းပါဝင်သည့် ဇာတ်လမ်းတွဲများကို ဆရာကြီးသည်ဖန်တီးခဲ့သည်။
ဆရာကြီးရေးခဲ့သော အလန်ကွာတာမိန်းပါဝင်သည့်ဇာတ်လမ်းတွဲများအပြင် အခြားဇာတ်လမ်းများအား မြန်မာစာရေးဆရာကြီးများဖြစ်သည့် ဆရာကြီး ရွှေဥဒေါင်း နှင့် ဆရာကြီး ဒဂုန်ရွှေမျှားတို့ကအများဆုံးဘာသာပြန်ပေးခဲ့သည်။
ဘဝဇာတ်လမ်း အကျဉ်း အလန်ကွာတာမိန်းသည် အင်္ဂလိပ်လူမျိုး အမဲလိုက်မုဆိုးတစ်ယောက်ဖြစ်သည်။
အာဖရိကတိုက်တောင်ပိုင်းတွင် နေထိုင်၍ ပစ်ခတ် ရရှိသော သားကောင်များဖမ်းဆီးခြင်းဖြင့် အသက်မွေးဝမ်းကျောင်းပြုသည်။
သူသည် အာဖရိကကဲ့သို့မှောင်မိုက်သော တိုက်ကြီးအား ယဉ်ကျေးသောနေရာတစ်ခုဖြစ်စေလိုသည်။
ထို့ပြင်သူသည် အာဖရိကန်များကို နှစ်သက်သလို သူတို့၏ယဉ်ကျေးမှုများကိုလည်း စိတ်ဝင်စားသည်။
ကွာတာမိန်းသည် အင်္ဂလန်မြို့များ၏ ရာသီဥတုကိုလည်း မကြိုက်သောကြောင့် အာဖရိကတွင်သာ တစ်သက်လုံးနေထိုင်သွားခဲ့သည်။
အစောပိုင်းဝတ္တုများတွင် အာဖရိကတိုင်းရင်းသားများသည် အလန်ကွာတာမိန်းအား မာကူမာဇန်(Macumazahn) ဟုတိုင်းရင်းသားဘာသာဖြစ်ခေါ်ကြောင်းဖော်ပြထားသည်။
အဓိပ္ပာယ်မှာ ညမှောင်ထဲမှ စောင့်ကြည့်သူ ဟု ဆိုနိုင်ပေသည်။
နောက်ပိုင်းဝတ္တုများတွင်မာကူမာဇာနာ(Macumazana) ဟုခေါ်ပြီး အလွန်တော်သော သူဟု အဓိပ္ပာယ်သက်ရောက်ပေသည်။
အလန်ကွာတာမိန်း၏ တပည့်ကျော်မှာအာဖရိကတိုင်းရင်းသား ဟော့တန်တိုဟတ်စ် Hottentot Hans ဖြစ်ပြီး ဗြိတိသျှမိတ်ဆွေကောင်းနှစ်ယောက်အဖြစ် ဆာဟင်နရီကာတစ်နှင့် တော်ဝင်ရေတပ်မတော်မှ ကပ္ပတိန် ဂွဒ်ဟု တို့အား ဆာဟင်နရီရိုက်ဒါဟက်ဂတ် မှဖန်တီးထားသည်။
အာဖရိကမှ သူငယ်ချင်းအဖြစ် Umslopogass ဟုနာမည်ပေးထားသည့် ဇာတ်ကောင်ကိုဖန်တီးခဲ့သည်။
အလန်ကွာတာမိန်း၏ ဘဝနိဂုံးကို ဆရာကြီး ဒဂုန်ရွှေမျှားဘာသာပြန်သည့် လူဖြူဘုရင်မ ဝတ္တုတွင်ဖတ်ရူ့နိုင်သည်။
အလန်ကွာတာမိန်း ဇာတ်လမ်းတွဲများ ဆရာကြီး ဆာဟင်နရီရိုက်ဒါဟက်ဂက်ရေးခဲ့သော အလန်ကွာတာမိန်း ဇာတ်လမ်းတွဲများကို ထုတ်ဝေသည့် သက္ကရာဇ်အလိုက်ဖော်ပြရသော် အောက်ပါအတိုင်းဖြစ်သည်။
King Solomon's Mines (1885) Allan Quatermain (1887) Allan's Wife (1887) Maiwa's Revenge: or, The War of the Little Hand (1888) Marie (1912) Child of Storm (1913) The Holy Flower (1915) Finished (1917) The Ivory Child (1916) The Ancient Allan (1920) She and Allan (1920) Heu-heu: or The Monster (1924) The Treasure of the Lake (1926) Allan and the Ice-gods (1927) Hunter Quatermain's Story: The Uncollected Adventures of Allan Quatermain Category:အနုပညာ Category:စာပေ။
မြေဓာတ် သည် ရှေးဟောင်းအယူအဆဖြစ်သည့် အခြေခံကျသော ဓာတ်ကြီးလေးပါးအနက်မှ တစ်ခုဖြစ်သည်။
မြေဓာတ်ကို ပထဝီဓာတ်ဟု ခေါ်ဆို၍ ကျန်သုံးခုမှာ တေဇောဓာတ် (မီး)၊ အာပေါဓာတ် (ရေ)၊ ဝါယောဓာတ် (လေ) တို့ဖြစ်ကြသည်။
မြန်မာ အယူဝါဒ မြန်မာတို့၏ ရှေးဟောင်းရိုးရာ အယူအဆတစ်ရပ်မှာ လူသားများမပေါ်မီကပင် ကမ္ဘာမြေကြီးတည်ရှိနေသည်။
မြေသင်းနံ့ကြောင့် ဗြဟ္မာကြီးများဆင်းလာပြီး ၄ဦးမှာ မြေဆီလွှာကို တပ်မက်စားသုံးမိသဖြင့် ဗြဟ္မာဘုံသို့ ပျံသန်းမတက်နိုင်တော့ပဲ အခြေချနေထိုင်ကြရာမှ လူသားများ ပေါက်ဖွားလာသည် ဆိုကြသည်။
မြေကမ္ဘာကို နတ်မင်းကြီးလေးဦး ထမ်းပိုးစောင့်ရှောက်ထားပြီး ၎င်းတို့ ပခုံးပြောင်းသည့် အခိုက်အတန့်များတွင် မြေငလျင်လှုပ်ခြင်း ဖြစ်ပေါ်သည်ဟုလည်း ယူဆတတ်ကြသည်။
မြေကြီးသည် အခြားသောအရာဝတ္တုများနှင့် နှိုင်းစာသော် တည်တံ့ခိုင်မြဲသည့် သဘောကိုလည်း အလေးထားတတ်ကြသည်။
မြေကြီးသည် ကောင်းမွန်သန့်ရှင်းအောင် ပြုပြင်ခြင်း၊ တူးဆွဖြိုဖျက်ခြင်း၊ ညစ်ညမ်းရှုပ်ထွေးစေခြင်းတို့အပေါ် မတုန်မလှုပ် သည်းခံနိုင်ပေသည်ဟု စံနမူနာပြုတတ်ကြသည်။
အရာရာကိုသည်းခံနိုင်ပြီးအများအကျိုးသယ်ပိုးသူများကို မြေသားဆန်သည်ဟု အမွှန်းတင် ပြောဆိုရလောက်အောင် မြေကြီးသည် အရေးပါခဲ့သည်။
မြေကို အမှီပြုနေထိုင်ကြရပြီး ပတ်ဝန်းကျင်အပေါ်၊ လောကအပေါ် ကျေးဇူးပြန်လည် မတုံ့ပြန်နိုင် သိတတ်မှု မရှိသူများအား အလကား ဆန်ကုန်မြေလေးတွေ ဟု ကဲ့ရဲ့ရှုံ့ချသောအမြင် ရှိတတ်ကြပြီး ရေမြေတောတောင် သဘာဝအရင်းအမြစ်များအပေါ် တန်ဖိုးထားတတ်၊ ကျေးဇူးပြုတတ်သူများကို ချီးမွမ်းကြသည်။
မြေဓာတ်ကို မြန်မာတို့က လောကရှိ အခြေခံအကျဆုံးဓာတ်သဘာဝ လေးခုအနက် တစ်ခုအဖြစ်မှတ်ယူတတ်ကြပြီး စိန့်တိုင်းသားပေါက်ဖော်များကမူ အခြေခံအကျဆုံး ဓာတ်ကြီး ငါးခုအနက်မှ တစ်ခုအဖြစ် သတ်မှတ်ကြသည်။
(ယင်းဓာတ်ကြီးလေးပါး တို့မှာ ရေဓာတ်၊ မြေဓာတ်၊ လေဓာတ်၊ မီးဓာတ် တို့ဖြစ်ပြီး ငါးပါးယူဆသူတို့မှာ သတ္တုဓာတ်ကို မြေဓာတ်မှ သီးခြားခွဲ၍ ရှုမြင်ကြခြင်းဖြစ်သည်။
) ဂရိ နှင့် ရောမ အယူဝါဒ ဂရိ ရှေး ဖီလိုဆိုဖီ နှင့် သိပ္ပံ အယူအဆ အရ မြေ သည် ဓာတ်ကြီး လေးပါး ၌တစ်ပါး အပါအဝင် ဖြစ်သည်။
၎င်းသည် လက်တွေ့ကြခြင်း၊ ခုခံခြင်းနှင့် ဒြပ်ဝတ္တု သဘောကို ဆောင်သည်။
ထို့အပြင် သတ္တဝါ တို့ ခံစားရေး ရုပ်ကမ္ဘာလည်း ဖြစ်သည်။
အိန္ဒိယ အယူဝါဒ ဟိန္ဒူဘာသာဖြင့် Prithvi (Sanskrit: pṛthvī, also pṛthivī) သည် ကမ္ဘာမြေ သို့ အမိ ဘုရား (mother goddess) ဟု အဓိပ္ပါ ယ်ရသည်။
ကာမဂုဏ်ချမ်းသာကို ပျော်ရွှင်စွာမခံစားရသော သတ္တဝါများဖြစ်ကြသည်။
ဘုံသီးခြားမရှိချေ၊ ၎င်းတို့နေသောအရပ်ကိုသာ အသူရကာယ်ဘုံ ဟု ခေါ်ကြသည်။
အသူရကာယ်များသည် ကာလကိဉ္စိက ပြိတ္တာ မျိုးပင်ဖြစ်သည်။
တောတောင်၊ သမုဒ္ဒရာ၊ မြစ်ကမ်း၊ သုဿန်များတွင် နေတတ်၍ အလွန်ဆာလောင်မွတ်သိပ်ကြသည်။
အချို့အသူရာများသည် ဘုရားနှစ်ဆူ၊ သုံးဆူ ပွင့်သည့်တိုင် တစ်ကြိမ်မျှ မစားမသောက်ကြရပေ။
အသူရာ (၅)မျိုးရှိသည်။
ကာလကိဉ္စိကပြိတ္တာ အသူရကာယ် (ကာလကိဉ္စိက ပြိတ္တာများ) လောကန္တရိတ် အသူရကာယ် (လောကန္တရိတ် ငရဲသားများ) စကြဝဠာတံတိုင်းကို လင်းနို့များကဲ့သို့ ကုတ်ကပ်နေရသော ငရဲသားများ ဝေမာနိကပြိတ္တာ အသူရကာယ် (ငရဲထိန်း၊ ငရဲမင်းကြီးများ) စတုမဟာရာဇ်နတ်မှာ ပါဝင်သည်။
ဝိနိပါတိက အသူရကာယ် (ဘုမ္မစိုးနတ်ကြီးများအား မှီခိုကပ်ယပ်ပြီးနေရသော တန်ခိုးဣဒ္ဓိပါဒ်နုံတဲ့ နတ်ကလေးများ) စတုမဟာရာဇ်နတ်မှာ ပါဝင်သည်။
နတ်အသူရာ (မြင်းမိုရ်တောင်ခြေ သီဒါအတွင်းမှာ နေသည်။
) မူရင်းအစကတာဝတိံသာနတ်မျိုး ဖြစ်သော်လည်း မာဃလုလင် အမှူးရှိသော အတူတကွ ကုသိုလ်ကောင်းမှုပြုဖော်ပြုဖက် ဖြစ်သော (၃၃) ယောက်သောနတ်မင်းများ ရောက်လာချိန်မှစ၍ အသူရာနတ်(မူရင်းတာဝတိံသာရှိနတ်)တို့မှာ သေရည်မူးနေသဖြင့် ၃၃ယောက်သောနတ်မင်းတို့က မြင်းမိုရ်တောင်ခြေ၌နေရာချထားကြရာ အမူးပြေ၍အသိစိတ်ဝင်သောအခါ မြင်းမိုရ်တောင်ခြေရောက်နေသဖြင့် မကျေနပ်သဖြင့် တောင်ထိပ်က တာဝတိံသာနတ်များကို အမြဲစစ်တိုက်နေကြသည်။
နတ် အသူရာများတွင်လည်း- ဝေပစိတ္တီ နတ်အသူရာ သုဗလိ နတ်အသူရာ ရာဟု နတ်အသူရာ ပဟာရ နတ်အသူရာ သမ္ဗရတိ နတ်အသူရာ ဟု အမျိုးကွဲသေးသည်။
ဦးမြတ်ကျော် ၃၁-ဘုံခရီးသည် ကျမ်းကိုး Category:၃၁-ဘုံ Category:အပါယ် လေးဘုံ။
ဖာရာဖော့ဆက် (; မွေးနာမည် Ferrah Leni Fawcett; ဖေဖော်ဝါရီ ၂၊ ၁၉၄၇ – ဇွန် ၂၅၊ ၂၀၀၉) သည် အမေရိကန် သရုပ်ဆောင်၊ မော်ဒယ် တစ်ဦး ဖြစ်သည်။
သူမကို ၁၉၄၇ ခုနှစ် ဖေဖော်ဝါရီလ ၂ ရက်နေ့တွင် အမေရိကန်ပြည်ထောင်စု တက္ကဆက် ပြည်နယ်၌ မွေးဖွားခဲ့သည်။
ဆက်ဆီ (Sexy) ဖြစ်သည့် ဝတ်စားဆင်ယဉ်မှုနှင့် အပြောအဆိုအနေအထိုင်တို့ကို လွန်ခဲ့သည့် နှစ်ပေါင်း (၃၀) ကတည်းက ကမ္ဘာသို့မိတ်ဆက်ပေးခဲ့သည့် ချာလိစ် အိန်ဂျယ် ရုပ်သံဇာတ်လမ်းတွဲမှ သရုပ်ဆောင် မင်းသမီးတစ်ဦး ဖြစ်သည်။
၁၉၇၆ ခုနှစ်မှ ၁၉၈၀ ခုနှစ် ထိပြသခဲ့သည့် ချာလိစ် အိန်ဂျယ်ရုပ်သံ ဇာတ်လမ်းတွဲများတွင် အလွတ်စုံထောက်နှင့် ပြိုင်ကားမောင်းသူ ဂျေးမွန် ရိုးအဖြစ် သရုပ်ဆောင်ခဲ့သည်။
ထိုရုပ်သံဇာတ် လမ်းတွင်သူမ၏ သရုပ်ဆောင်မှုအတွက် ရွှေကမ္ဘာလုံးဆု ရရှိခဲ့သည်။
ပလေးဘွိုင်းမဂ္ဂဇင်းအတွက် သူမ၏ ပကတိ အလှပုံကို ၁၉၉၅ နှင့် ၁၉၉၇ တွင် ရိုက်ကူးပေးခဲ့သည်။
၁၉၇၃ ခုနှစ် တွင် The Six Million Dollar Man ဇာတ်လမ်းတွဲတွင် သူနှင့် အတူ သရုပ်ဆောင်ခဲ့သည့် သရုပ်ဆောင် လီမေဂျာနှင့် လက်ထပ်ခဲ့သည်။
သရုပ်ဆောင် ရိုင်ယန် အိုနီးနှင့် ၁၉၈၂ခုနှစ်မှ ၁၉၉၇ ခုနှစ်ထိ တွဲခဲ့ပြီး နောက် ၂၀၀၁ ခုနှစ်မှ ယခုကွယ်လွန်ချိန် အထိ တွဲခဲ့သည်။
ရိုင်ယန် အိုနီးက ဖော့ဆက်ကို လက်ထပ်ခွင့် တောင်းဆိုထားရာ သဘောတူထားသော်လည်း လက်ထပ် ခြင်းမပြုရသေးသည် ပင်ကွယ်လွန်ခဲ့သည်။
ဖာရာဖော့ဆက် မှာ စအို ကင်ဆာ ရောဂါကို လွန်ခဲ့သည့် သုံးနှစ်ကတည်းက ခံစားနေရပြီး ယခု ထိုရောဂါ ဖြစ်ပင်ကွယ်လွန်ခဲ့သည်။
မြန်မာနိုင်ငံတွင် Combat , S.W.A.T, Little House စသည့် အမေရိကန် ရုပ်သံဇာတ်လမ်းတွဲ များပြသစဉ် အချိန်က ချာလိအိန်ဂျယ် ဇာတ်ကားမှာ အပတ်စဉ် ကြာသပတေး နေ့တိုင်း ပြသရာ ဖာရာဖော့ဆက်မှာ မြန်မာပရိသတ်တို့၏ အသည်းကျော်ဖြစ်လာခဲ့သည်။
၁၉၆၉ ခုနှစ်တွင် Love is funny thing ဇာတ်ကားတွင် ပါဝင်သရုပ်ဆောင်ခဲ့သည်။
ဘဝနိဂုံး ဖာရာဖော့ဆက်သည် ၂ဝဝ၉-ခုနှစ်၊ ဇွန်လ၊ (၂၅)ရက်နေ့ အသက် ၆၂ နှစ် အရွယ်တွင် ဆန်တာ မော်နီကာ ဆေးရုံကြီး၌ ကင်ဆာရောဂါတစ်မျိုးဖြင့် ကွယ်လွန် သွားခဲ့သည်။
ကိုးကား ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ။
အဘိသိဒ္ဓိ ဝေဇ္ဇာဇီဝ (; ထိုင်းအသံထွက်အားဖြင့် “အ ဖိစစ် ဝေ့ချ်ချာချီဝ”; ) သည် ထိုင်းနိုင်ငံ၏ ၂၇ ဦးမြောက် ဝန်ကြီးချုပ် ဖြစ်သည်။
သူသည် ဗုဒ္ဓဘာသာဝင်တယောက်ဖြစ်ပြီး အင်္ဂလန်နိုင်ငံ၊ နယူးကတ်ဆဲလ်တွင် ၁၉၆၄ ခု ဩဂုတ်လ ၃ ရက်နေ့မှာ မွေးဖွားခဲ့သည်။
ထိုင်း-တရုတ်အထက်တန်းလွှာ မိသားစုမှ ဆင်းသက်လာသူ ဖြစ်သည်။
အစ်မ ၂ ယောက်ရှိသည်။
သူ၏ မိဘ နှစ်ဦးစလုံး ဆေးပညာ ပါရဂူဘွဲ့ရများဖြစ်ကြပြီး ဖခင်သည် ကျန်းမာရေး ဒုတိယဝန်ကြီးအဖြစ် တာဝန်ထမ်းဆောင်ဖူးသည်။
အောက်စ်ဖို့တက္ကသိုလ်မှ စီးပွားရေး၊ နိုင်ငံရေး၊နှင့် ဒဿနိကဗေဒ ဘာသာရပ်တို့ဖြင့် ဘွဲ့ရခဲ့ပြီး၊ စီးပွားရေး ဘာသာဖြင့် မဟာဘွဲ့ကို အောက်စ်ဖို့တက္ကသိုလ်မှပင် ရယူခဲ့သည်။
၁၉၉၀ ခုနှစ်တွင် ထိုင်းနိုင်ငံ ဘန်ကောက်ရှိ ရမ်ခန်ဟိန်းတက္ကသိုလ် မှ ဥပဒေဘွဲ့ကိုလည်း ရရှိခဲ့သည်။
ဒေါက်တာ Pimpen Sakuntabhai ကို လက်ထပ်ခဲ့ပြီး သားသမီး ၂ယောက် ရှိသည်။
၎င်း၏ အမနှစ်ယောက်အနက် တစ်ဦးမှာ ကလေးဒဿနိကဗေဒဆိုင်ရာ ပါမောက္ခဖြစ်ပြီး အခြားတစ်ဦးမှာ ထိုင်းနိုင်ငံ၏ ကျော်ကြားသော စာရေးဆရာမဖြစ်သည်။
၎င်း၏ ဇနီးသည် သွားဆရာဝန်ဖြစ်ခဲ့ပြီး ယခုအခါ ချူလာလောင်ကွန်းတက္ကသိုလ်တွင် သင်္ချာကထိကအဖြစ် ပို့ချနေသူ ဖြစ်သည်။
ဝန်ကြီးချုပ်အဖြစ် ရွေးချယ်ခံရခြင်း ၁၉၉၀ ခုနှစ်တွင် နိုင်ငံရေးနယ်ပယ်ထဲဝင်ရောက်ခဲ့ပြီး ဘန်ကောက်မြို့ မဲဆန္ဒနယ်မှ ရွေးချယ်တင်မြောက်ခြင်းခံခဲ့ရသည်။
၂၀၀၅ ခုနှစ် ဖေဖော်ဝါရီလ ကတည်းကစပြီး ဒီမိုကရက်တစ်ပါတီ၏ ခေါင်းဆောင် ဖြစ်လာခဲ့သည်။
ဒီမိုကရက်တစ်ပါတီခေါင်းဆောင် အဘီစစ် သည် စုစုပေါင်း မဲအရေအတွက် ၄၃၁ မဲ အနက် ၂၃၅ မဲရရှိခဲ့ပြီး ၂၀၀၈ ခုနှစ် ဒီဇင်ဘာလ ၁၇ ရက်နေ့တွင် ဝန်ကြီးချုပ်အဖြစ် ရာထူးတက်လာသည်။
သူရာထူးတက်ချိန်တွင် အသက် ၄၄ နှစ်သာ ရှိခဲ့ပြီး ပြီးခဲ့တဲ့ နှစ် ၆၀ အတွင်း ထိုင်းနိုင်ငံ၏ အသက် အငယ်ဆုံး ဝန်ကြီးချုပ် ဖြစ်လာသည်။
သူ၏ ပြိုင်ဘက် Puea Pandin ပါတီခေါင်းဆောင် ပရာချပရွန်နော့က မဲ ၁၉၈ မဲသာ ရရှိခဲ့သည်။
လပ်တော့ () သည် သေးငယ်၍ အလွယ်တကူ ပေါ့ပေါ့ပါးပါးသယ်ဆောင်သွားနိုင်သော တစ်ကိုယ်ရေသုံးကွန်ပျူတာ() ဖြစ်သည်။
Notebook သို့မဟုတ် Notebook Computer ဟုလည်း ခေါ်ကြသည်။
၎င်းတွင် တံခါးပတ္တာကဲ့သို့ ခေါက်နိုင်ချိုးနိုင်သော မိုဘိုင်းဖုန်းများတွင် အသုံးပြုသည့် အရာပါရှိသည်။
အောက်ဘက်အပိုင်းတွင် ကီးဘုတ်ပါရှိ၍ အပေါ်ပိုင်းတွင် ပါးလွှာသော LCD သို့မဟုတ် LED ကွန်ပျူတာမျက်နှာပြင် တစ်ခုပါရှိသည်။
ကွန်ပျူတာကို အသုံးပြုရန် အပေါ်ပိုင်းကို ဖွင့်၍ သုံးရသည်။
လပ်တော့များသည် ခေါက်၍ပိတ်ကာ သယ်ဆောင်သွားနိုင်သည်။
What is a laptop computer မူလအစက လပ်တော့ နှင့် Notebook ကြားတွင် အရွယ်အစားကြီးမားခြင်း၊ လေးလံခြင်း စသော ခြားနားမှုများရှိသော်လည်း ၂၀၁၄ ခုနှစ်နောက်ပိုင်းမှစ၍ ကွဲပြားမှုမှာ မရှိတော့ပေ။
လပ်တော့များကို အလုပ်၊ ပညာရေး၊ ကိုယ်ရေးကိုယ်တာ ကိစ္စများ၊ အိမ်တွင် အသုံးပြုရန်အတွက်လည်း အသုံးပြုကြသည်။
လပ်တော့တစ်လုံးသည် ကွန်ပျူတာမျက်နှာပြင်၊ သေးငယ်သော စပီကာများ၊ ကီးဘုတ်တစ်ခု၊ touchpad သို့မဟုတ် trackpad ကဲ့သို့သော pointing device များ၊ processor တစ်ခု၊ memeory စသော ပစ္စည်းများကို တစ်ခုတည်း ပေါင်းစပ်ဖန်တီးထားခြင်းဖြစ်သည်။
၂၀၁၆ ခုနှစ်မှ၍ ထွက်သော လပ်တော့အများစုတွင် webcam နှင့် မိုက်ခရိုဖုန်း တို့သည် တစ်ပါတည်း ပါဝင်လာခဲ့ပြီး အချို့တွင် မျက်နှာပြင်ကို ထိတွေ့စေခိုင်းနိုင်သော မျက်နှာပြင် () များပါလာခဲ့သည်။
လပ်တော့ကို ပြင်ပမှ လျှပ်စစ်အားဖြင့်သော်လည်းကောင်း၊ လပ်တော့တွင်ပါဝင်သော ဘက်ထရီဖြင့်သော်လည်းကောင်း အသုံးပြုနိုင်သည်။
လပ်တော့၏ မော်ဒယ်လ် () နှင့် တန်ဖိုးပေါ်မူတည်၍ အသုံးပြုသော Processor ၏ အမြန်နှုန်း၊ Memory ၏သိမ်းထားနိုင်သော data ပမာဏတို့သည် အမျိုးအစား အမျိုးမျိုးကိုလိုက်၍ ကွဲပြားမှုရှိသည်။
လပ်တော့၏ ပုံစံ၊ အသွင်အပြင် နှင့် ဖွဲ့စည်းတည်ဆောက်မှုတို့သည် အသုံးပြုရန် ရည်ရွယ်ထားသည့် နယ်ပယ်ကိုလိုက်၍ အပြောင်းအလဲ ရှိသည်။
ဥပမာအနေဖြင့် အကြမ်းပတမ်းခံစေရန် ပြုလုပ်ထားသော လပ်တော့များ()ကို ဆောက်လုပ်ရေးလုပ်ငန်းများ သို့မဟုတ် စစ်ရေးကိစ္စရပ်များအတွက် အသုံးပြုကြသည်။
One Laptop per Child အဖွဲ့အစည်း၏ ဈေးနှုန်းသက်သာစွာဖြင့် ထုတ်လုပ်ထားသော လပ်တော့များတွင် ဆိုလာစနစ်ဖြင့်အားသွင်းခြင်း၊ လပ်တော့အများစုတွင် အသုံးပြုလေ့မရှိသော Semi-flexible Component များဖြင့် ပေါင်းစပ်ပြုလုပ်ထားသည်။
Portable Computer ဟုခေါ်သော အလွယ်တကူ သယ်ယူရွေ့ပြောင်း၍ ရအောင်ပြုလုပ်ထားသော ကွန်ပျူတာများသည် နောက်ပိုင်းတွင် လပ်တော့များအဖြစ်သို့ ပြေင်းလဲလာခဲ့ကြသည်။
မူလက အသုံးပြုရန်ရည်ရွယ်ထားသည့် နယ်ပယ်တစ်ခု (ဥပမာ - စစ်ရေး၊ စာရင်းကိုင် အလုပ်များ၊ ခရီးသွားကိုယ်စားလှယ်များ) အတွက် ထုတ်လုပ်ခဲ့ကြခြင်းဖြစ်သည်။
Portable Computer များသည် လပ်တော့များအဖြစ်သို့ ပြောင်းလဲလာသည်နှင့်အမျှ ၎င်းလပ်တော့များကို ရည်ရွယ်ချက်အမျိုးမျိုးဖြင့် တွင်ကျယ်စွာ အသုံးပြုလျက်ရှိကြသည်။
ဝေါဟာရ ပြောင်းလဲခြင်း Portable Computer များကို ရည်ညွှန်းရန် ကမ္ဘာပေါ်အချို့ဒေသများတွင် အင်္ဂလိပ်ဘာသာစကားဖြင့် လပ်တော့ နှင့် Notebook ဟူသော ဝေါဟာရကို အပြန်အလှန် အသုံးပြုခဲ့ကြသည်။
မူလဝေါဟာရ အမည်နှင့် ပတ်သက်၍ မေးမြန်းစရာ အချို့ရှိခဲ့သည်။
လပ်တော့ဟူသော ဝေါဟာရသည် ၁၉၈၀ ခုနှစ် အစောပိုင်းကာလများက Mobile Computer တစ်လုံးကို ရည်ညွှန်း၍ စကားလုံးထွင်ခေါ်ရာမှ ဖြစ်ပေါ်လာသည်။
၎င်း Mobile Computer သည် one's lapဟူသောစကားကို ပိုမိုလေးလံသာ အစောပိုင်း Portable Computer များ( luggables ဟုလည်းခေါ်သည်) နှင့် ခွဲခြားရန် အသုံးပြုခဲ့ကြသည်။
နောက်ပိုင်းတွင် ထုတ်လုပ်သူများသည် အလေးချိန်ကို လျော့ချထားသော ပိုမိုသေးငယ်သော သယ်ဆောင်ရလွယ်ကူသော ကွန်ပျူတာများကို ထုတ်လုပ်လာကြသည်။
၎င်းလပ်တော့များတွင် A4 အရွယ်အစားခန့်ရှိ မျက်နှာပြင်တို့လည်း ပါဝင်လာခဲ့သည်။
၎င်းတို့ကို ကြီးမားသောလပ်တော့များနှင့် ခွဲခြားရန် Notebook ဟု ဈေးကွက်တွင် ရောင်းချခဲ့သည်။
၁၉၉၀ ခုနှစ်နောက်ပိုင်းတွင် အခေါ်အဝေါ်မျာကို ဂရုမစိုက်မရှိတော့ဘဲ အပြန်ပြန်အလှန်လှန် အသုံးပြုခဲ့ကြသည်။
သမိုင်း Alan Kay with his 1972 "Dynabook" prototype (photo: 2008 in Mountain View, ကယ်လီဖိုးနီးယား) thumb|၁၉၈၁ ခုနှစ်တွင်အများပြည်သူသို့ ပထမဆုံးရောင်းချခဲ့သည့် Epson HX-20 တစ်ကိုယ်ရေသုံးကွန်ပျူတာ (PC) ကို ပြုလုပ်ရန် စိတ်ကူးရပြီးနောက်ပိုင်းမကြာမီ ၁၉၇၁ ခုနှစ်တွင် ပြုလုပ်နိုင်ခဲ့သည်။
၁၉၆၈ ခုနှစ်တွင် "personal, portable information manipulator" တစ်ခုကို Alan Kay က Xerox PARC ၌ စိတ်ကူးစိတ်သန်း ရခဲ့သည်။
သူ၏ ၁၉၇၂ စာတမ်းကို Dynabook အဖြစ် ဖော်ပြခဲ့သည်။
၁၉၇၃ ခုနှစ်တွင် IBM Special Computer APL Machine Portable (SCAMP) က အကောင်အထည်ဖော်ပေးခဲ့သည်။
၎င်းသည် IBM PaLM processor ကိုအခြေခံခဲ့သည်။
၁၉၇၅ ခုနှစ်၊ စက်တင်ဘာလတွင် IBM 5100 သည် ပထမဆုံး စီးပွားဖြစ်ရောင်းသော Portable Computer တစ်ခုဖြစ်သည်။
၎င်းသည် SCAMP ပုံစံကြမ်းကို အခြေခံခဲ့သည်။
8-bit CPU ကွန်ပျူတာများကို ကျယ်ကျယ်ပြန့်ပြန့် အသုံးပြုလာသည်နှင့်အမျှ Portable Computer အရေအတွက်သည်လည်း လျှင်လျင်မြန်မြန် တိုးတက်လာခဲ့သည်။
၁၉၈၁ ခုနှစ်တွင် Zilog Z80 ကို အသုံးပြုထားသော Osbrone 1 ကို မိတ်ဆက်ခဲ့သည်။
၂၃.၆ ပေါင် (၁၀.၇ ကီလိုဂရမ်) ရှိသည်။
၎င်းတွင် ၅ လက်မ (၁၃ စင်တီမီတာ) CRT မျက်နှာပြင်တစ်ခု၊ dual 5.25 in (13.3 cm) single-density floppy drives တို့ပါဝင်သည်။
ဘက်ထရီ မပါဝင်ပေ။
ထိုနှစ်တွင် ပထမဆုံး လပ်တော့အရွယ်အစား ကွန်ပျူတာ Epson HX-20 ကို ကြေညာခဲ့သည်။
၎င်းတွင် LCD မျက်နှာပြင်တစ်ခု၊ အားသွင်းနိုင်သော ဘက်ထရီတစ်ခု၊ ဂဏန်းပေါင်းစက် အရွယ်အစားရှိသော ပရင်တာ () တစ်ခုပါဝင်သည်။
ထိုကာလတွင် Tandy/RadioShack နှင့် HP တို့သည် Portable Computer များကို ဒီဇိုင်းများ ပြောင်းလဲကာ ထုတ်လုပ်ခဲ့ကြသည်။
ခေါက်သိမ်းနိုင်သော ပထမဆုံးလပ်တော့သည် ၁၉၈၀ အစောပိုင်းနှစ်များက ပေါ်ထွက်လာခဲ့သည်။
၁၉၈၁ - ၁၉၈၂ ခုနှစ်တွင် Dulmont Magnum ကို ထုတ်လုပ်ရောင်းချခဲ့သည်။
သို့သော် ၁၉၈၄ -၁၉၈၅ ခုနှစ်မတိုင်ခင်အထိ နိုင်ငံတကာတွင် ရောင်းချခြင်း မရှိခဲ့ပေ။
၁၉၈၂ ခုနှစ်တွင် FriD Compass 1101 ကို ထုတ်လုပ်ခဲ့ပြီး နာဆာ၊ စစ်ဘက်ဆိုင်ရာ နှင့် အခြားနေရာများတွင် အသုံးပြုကြသည်။
FriD Compass 1101 ၏ တန်ဖိုးမှာ အမေရိကန်ဒေါ်လာ - ၈၁၅၀ (ယနေ့တန်ဖိုး အမေရိကန်ဒေါ်လာ - ၂၀၂၃၀) ရှိသည်။
Sharp PC-5000,Sharp PC-5000 , Old Computers AmpereBob Armstrong, http://cosy.com/language/cosyhard/cosyhard.htm နှင့် Gavilan SC တို့ကို ၁၉၈၃ ခုနှစ်တွင် ထုတ်လုပ်ရောင်းချခဲ့သည်။
ကုမ္ပဏီ၏ ပထမဆုံးသော ကွန်ပျူတာဖြစ်သည့် Gavilan SC ကို လပ်တော့တစ်လုံးအဖြစ် ဖော်ပြခဲ့သည်။
Ampere သည် ပတ္တာကဲ့သို့ ခေါက်၍ပိတ်သိမ်းနိုင်သော ခေတ်မီဒီဇိုင်းပါဝင်ခဲ့သည်။
Japanese PCs (1984) (13:13), Computer Chronicles ၁၉၈၃ ခုနှစ်အရှေ့ပိုင်းမှစ၍ လပ်တော့များတွင် Input နည်းပညာအသစ်များပါဝင်လာခဲ့သည်။
၁၉၈၃ ခုနှစ်တွင် ထုတ်လုပ်သော Gavilan SC တွင် Touchpad ပါဝင်လာခဲ့သည်။
၁၉၉၂ ခုနှစ်တွင် ထုတ်လုပ်သော IBM ThinPad 700 တွင်Pointing Stick တစ်ခုပါဝင်ခဲ့သည်။
1987 ခုနှစ်တွင် ထုတ်လုပ်သော Linus Write-Top တွင် handwriting recognition နည်းပညာ ပါဝင်ခဲ့သည်။
၁၉၉၀ ခုနှစ်တွင် ထုတ်လုပ်သော Intel i386SL ကဲ့သို့ အချို့သောစီပီယူ () များသည် ကွန်ပျူတာ၏ ဘက်ထရီသက်တမ်းကို ကြာရှည်စေရန် အားအစားသက်သာအောင် ပြုလုပ်လာကြသည်။
ထို ပါဝါစီမံခန့်ခွဲမှုနည်းပညာများအတွက် Intel SpeedStep နှင့် AMD PowerNow! တို့က ဒီဇိုင်းအချို့ကို ထောက်ပံ့ပေးခဲ့ကြသည်။
၁၉၈၈ ခုနှစ်တွင် ထုတ်လုပ်သော Compaq SLT/286 ၏ VGA resolution သည် ၆၄၀x ၄၈၀ သို့ရောက်ရှိခဲ့သည်။
၁၉၉၁ ခုနှစ်တွင် ကာလာမျက်နှာပြင်များ (color screens) အဖြစ်သို့ စတင်၍ အဆင့်မြှင့်တင်ခဲ့သည်။
၂၀၀၃ ခုနှစ်တွင် ထုတ်လုပ်သော ၁၇ လက်မ မျက်နှာပြင်များစတင်မထုတ်လုပ်ခင်အထိ မျက်နှာပြင်၏ ရုပ်ထွက်အရည်အသွေး (resolution) နှင့် အရွယ်အစားတို့ကိုလည်း မကြာခဏဆိုသလို အဆင့်မြှင့်တင်ခဲ့ကြသည်။
၁၉၈၀ ခုနှစ်နောက်ပိုင်းတွင် 3.5" drive များထုတ်လုပ်လာသောအခါ လပ်တော့တွင်လည်း Hard drive များကို တပ်ဆင်လာခဲ့ကြသည်။
၁၉၉၀ ပတ်ဝန်းကျင်လောက်က 2.5" သို့မဟုတ် ထို့ထက် ပိုမိုသေးငယ်သော Drive များကို စတင်အသုံးပြုခဲ့ကြသည်။
ထို Drive များ၏ သိမ်းထားနိုင်သည့်ပမာဏမှာDesktop ၏ ကြီးမားသော drive များထက် နောက်ကျကျန်ခဲ့သည်။
Optical Storage, Read-only CD-ROM, Writable CD, နောက်ပိုင်းတွင် read-only သို့မဟုတ် writable DVD, Blu-ray players များကို ၂၀၀၀ ခုနှစ်အစောပိုင်းကာလများက လပ်တော့များတွင် တပ်ဆင်အသုံးပြုခဲ့ကြသည်။
အမျိုးအစား Microsoft Surface Pro 3, 2-in-1 detachable right|Panasonic Toughbook CF-M34, a rugged laptop/subnotebook ၁၉၇၀ နောက်ပိုင်းကာလာအတွင်း Portable computer များကို စတင်ထုတ်လုပ်လာသောကြောင့် ၎င်းတို့၏ ပုံသဏ္ဌာန်မှာ သိသိသာသာ ပြောင်းလဲလာကြသည်။
ထုတ်လုပ်မှုအမျိုးမျိုးကွဲပြားသည့်အလျောက် နည်းပညာပိုင်း နှင့် အသွင်အပြင်တွင် ကွဲပြားသည့် လပ်တော့အမျိုးမျိုးပေါ်ထွက်လာကြသည်။
Ultrabook ဟုခေါ်သော ကွဲပြားသည့် တရားဝင်ကုန်ပစ္စည်းအမှတ်တံဆိပ်တစ်ခုရှိသည်မှလွဲ၍ ၎င်းတို့အကြားတွင် ကွဲပြားချက်မှာ အလွန်နည်းသည်။
လပ်တော့များကို ထုတ်လုပ်ရန် အသုံးပြုသော ပစ္စည်းအရင်းအမြစ်များမှာ အချိန်နှင့်အမျှ ပြောင်းလဲလျက်ရှိသည်။
Traditional laptop Traditional laptop computer ၏ ပုံသဏ္ဌာန်သည် တံခါးပတ္တာကဲ့သို့ အထက်အောက် ဖွင့်/ပိတ် ပြုလုပ်၍ရသော ပုံစံဖြစ်သည်။
အနားတစ်ဖက်၏ အတွင်းဘက်တွင် screen တစ်ခုပါရှိပြီး အခြားတစ်ဖက် screen နှင့် မျက်နှာချင်းဆိုင်တွင် keyboard တစ်ခုပါရှိသည်။
လပ်တော့ကို ခရီးသွားလာရာတွင်လည်း အလွယ်တကူ ခေါကပိတ်ကာ ယူဆောင်သွားနိုင်သည်။
ပိတ်ထားပါက keyboard နှင့် screen ကိုအသုံးမပြုနိုင်ပေ။
ထိုပုံစံဖြင့်ပြုလုပ်ထားသော လပ်တော့များကို traditional laptop သို့မဟုတ် notebook ဟု ခေါ်သည်။
အထူးသဖြင့် screen ထောင့်ဖြတ်အလျားသည် ၁၁-၁၇ လက်မရှိ၍ Windows 10, macOS, သို့မဟုတ် Linux အစရှိသော full-featured operating system များကို ထောက်ပံ့လုပ်ဆောင်ရန် လိုအပ်သည်။
Chromebooks, Ultrabooks, convertibles and 2-in-1s (အောက်တွင်ဖော်ပြထားသည်) တို့သည် ပေါ့ပါး၍သယ်ဆောင်ရလွယ်ကူသော ပုံစံကြောင့် အသုံးများလာကြသော်လည်း Traditional laptops သည် အသုံးများဆုံး ပုံစံများဖြစ်သည်။
Subnotebook subnotebook သို့မဟုတ် ultraportable သည် အရွယ်အစားသေးငယ်ခြင်း၊ အလေးချိန်လျော့နည်းခြင်း၊ ဘက်ထရီသက်တမ်းကြာရှည်ခြင်း အစရှိသော အချက်များပေါ် အဓိကထား ထုတ်လုပ်ရောင်းချခဲ့သော လက်ပ်တော့ပ်တစ်မျိုး ဖြစ်သည်။
Subnotebooks သည်ပုံမှန် လပ်တော့များထက် ပေါ့ပါးသေးငယ်သည်။
အလေးချိန်မှာ ၀.၈ နှင့် ၂ ကီလိုဂရမ် (၂-၅ ပေါင်) ကြား ရှိသည်။
ဘက်ထရီသက်တမ်းမှာ ၁၀ နာရီပိုမို အသုံးခံသည်။
netbooks နှင့် ultrabooks ကိုထုတ်လုပ်လာသောကြောင့် subnotebooks ၏ အခန်းကဏ္ဌမှာ ဝေဝါးလာခဲ့သည်။
Netbooks သည် အခြခံကျ၍ ဈေးသက်သာသော subnotebook အမျိုးအစားတစ်ခု ဖြစ်သည်။
အချို့ ultrabooks သည် subnotebooks အဖြစ်သတ်မှတ်ရန် screen အရွယ်အစားကြီးမားလွန်းသည်။
သတ်မှတ်ထားသာ ပုံစံရှိသည့် ultrabooks များသည် subnotebooks အမျိုးအစားများတွင် ပါဝင်သည်။
သတိပြုမိလောက်သော subnotebook ဥပမာတစ်ခုမှာ Apple MacBook Air ဖြစ်သည်။
Netbook Netbook သည် ဈေးနှုန်းသက်သာသည်၊ ပေါ့ပါးသည်၊ စွမ်းအင်အတွက် ကောင်းမွန်သော လပ်တော့ပုံစံဖြစ်သည်။
ကြိုးမဲ့ဆက်သွယ်ရေး နှင့် အင်တာနက်အသုံးပြုခြင်းတို့အတွက် သင့်လျော်သည်။
The Net Impact of Netbooks? It Depends on Who Uses Them for What Netbook များကို ၂၀၀၈ ခုနှစ်ကာလလောက်က ဈေးကွက်တွင် ရောင်းချခဲ့သည်။
အလေးချိန် ၁ ကီလိုဂရမ်အောက်ရှိသည်။
မျက်နှာပြင် အရွယ်အစားမှာလည်း ၉ လက်မအောက် ရှိသည်။
Netbook ဟူသောအမည်သည် interne ၏ အတိုကောက် net ကိုယူထားခြင်းဖြစ်သာ်။
Web-based computing လုပ်ဆောင်မှုများအတွက် ကောင်းမွန်သည်။
Netbook များကို Linux operating system အမျိုးမျိုးဖြင့် ပထမဆုံးရောင်းချခဲ့သည်။
နောက်ပိုင်းတွင် Windows XP သို့မဟုတ် Windows 7 operating systems များဖြင့်ရောင်းချခဲ့သည်။